Príloha č. 3: Slovník použitých pojmov

Inovatívne finančné
nástroje 	Finančné nástroje podporovateľné zo štrukturálnych fondov, ktoré majú predovšetkým charakter návratnej formy podpory zameranej na malé a stredné podniky. Tieto nástroje sa využívajú v programovom období 2004 – 2006 najmä v rámci EÚ 15.   

Počiatočné štádium	Štádium v ktorom sa novozaložené spoločnosti snažia o získanie externých zdrojov financovania v podobe kapitálu a/alebo úverov pre spustenie počiatočnej výroby a predaja 
Neskoré štádium	Zvyčajne posledná rastová fáza financovania zameraná na podporu rastu spoločnosti do úrovne kritického objemu za účelom prilákania financovania ponukou cenných papierov alebo prilákania fúzie alebo akvizície s inou spoločnosťou ponúknutím likvidity alebo možnosti výstupu  zo strany zakladateľov spoločnosti 
Mikroúver	V rámci SR sa za takýto úver vo všeobecnosti považuje úver nepresahujúci 1 mil. SKK. Mikroúvery sú (relatívne) administratívne náročné.
„Údolie smrti“	Obdobie predtým, ako nová spoločnosť začne generovať zisk, a v ktorom je pre spoločnosť obtiažne získať finančné prostriedky. Vo všeobecnosti sa v podmienkach SR za takéto prostriedky považuje potreba financovania do 100 mil. SKK 

Mäkký úver	Úver ktorý buď nie je zaťažený úrokom alebo je úročený sadzbou nižšou než je  bežná úroková sadzba na trhu. Úver nemusí  byť zabezpečený v plnej výške (kolaterál) alebo nemusí byť zabezpečený vôbec. Mäkké úvery môžu byť poskytované začínajúcim podnikateľom, 
Rizikový kapitál	Finančné prostriedky a zdroje dostupné pre začínajúce spoločnosti a malé podniky s výnimočným rastovým potenciálom, často z prostredia najnovších technológií. Podnikatelia v oblasti rizikového kapitálu vo všeobecnosti zvyšujú pridanú hodnotu spoločnosti svojou aktívnou účasťou, podstupovaním vyšších rizík v očakávaní vyšších ziskov a dlhodobou orientáciou. Podnikateľ v oblasti rizikového kapitálu môže zvažovať investičné príležitosti vo viacerých spoločnostiach (v USA: niekoľko stoviek) predtým, než sa rozhodne investovať iba v niekoľkých vybraných podnikoch s priaznivými investičnými príležitosťami. 
Morálny hazard	Nedostatočná motivácia na ochranu voči nepokrytému riziku
Stupeň úmrtnosti	Percento krachujúcich spoločností 
Verejno – súkromné
partnerstvo	Participácia súkromného sektora na aktivitách verejného sektora (v infraštruktúre, tovaroch a službách); v širšom zmysle akákoľvek spolupráca medzi verejným a súkromným sektorom

Inkubátor	Spoločnosť alebo zariadenie, ktoré má v úmysle pomôcť rozvoju podnikania a pomôcť začínajúcim spoločnostiam, zvyčajne v oblasti technológií, v ich raste cestou zdieľaných zdrojov, odborných znalostí v manažmente a duševného kapitálu 
Podriadený dlh	Dlh, ktorého majiteľ si môže uplatňovať jeho splatenie až potom, čo boli uspokojené nároky  iných veriteľov. Podriadený dlh je súčasťou mezzaninového financovania.
 „Mezzaninové“
 financovanie	. Podstatou je poskytnutie úveru (záruky) bankou, pričom vzniknutý záväzok zo strany klienta bude podriadený ostatným záväzkom klienta s výnimkou záväzkov voči spoločníkom. Tento spôsob pomoci sa môže využívať pre celú výšku úveru alebo len jeho časť, ako aj v kombinácii s ostatnými spôsobmi, napr. kapitálový vstup do spoločnosti a pod. 
Podriadený dlh sa poskytuje za úrok spravidla  vyšší ako je bežná komerčná sadzba z úverov. Takýto úver môže byť poskytnutý za nižšiu úrokovú sadzbu a je možné kombinovať ho s poskytnutím odkladu splátok istiny i úrokov, ktoré by sa alternatívne  počas obdobia odkladu splácania kapitalizovali. Iný variant môže spočívať v tom, že časť podriadeného dlhu sa úročí a druhá časť výnosov podriadeného dlhu je odvodená od výnosov spoločnosti, prípadne jedna časť sa úročí a druhá časť je následne konvertovaná do kapitálu (obchodných podielov, resp. akcií) s následným predajom na kapitálovom trhu.

 „Pred-zárodočný“
 kapitál	Financovanie určené podnikateľom, ktorí prišli s novými nápadmi a potom zamerali „pred-zárodočnú fázu“ podnikania na overenie akceptovateľnosti trhom, styk s klientmi a definovanie produktu

 „Počiatočný“ kapitál	Financie použité na nákup podielov na báze vlastného kapitálu v nových alebo existujúcich spoločnostiach, zvyčajne dosť malých vzhľadom na to, že podnikanie je stále v štádiu nápadu alebo koncepčnej fázy
 Štandardný dlh	Pohľadávky z tohto dlhu majú prednosť pred ostatnými pohľadávkami čo sa týka uplatnenia nárokov na aktíva v prípade zániku spoločnosti